Ha plijout a ra din lenn hag adlenn ar pezh emaon o  skrivañ, en ur soñjal pegen sot e c'hellan bezañ, hag o lakaat ma evezhiadennoù en destenn diouzhtu, kentoc'h eget brammat uheloc'h eget ma revr (a zo uhel a-walc'h memestra). Spi am eus ho peus plijadur o tont d'am gwelet, ha m'ho peus an disterañ tra da lavar em eus spi en grit. Spi m eus n'eo ket re zigomprenus ar frazennoù tort, rak gouzout a ran e c'hell seblantout anat din padal n'eo ket. Ho kwelet a ran o tistreiñ ha plijadur a ra din, ma derc'hel a rit da vont, ha da gaout spi en dazont. Spi am eus e plijo deoc'h troioù kaer Syra, Kilan, Liz ha Naobi, hag an holl re all. Spi am eus e plijo deoc'h an tresadennoù a zo da zont (prometet eo ! Pa vin e Breizh e labouro ar skaner non-stop). Ret 'vefe din kontañ pet gwech em eus impljet ar ger spi war ar blog-mañ. Kalz re sur a-walc'h, ha koulskoude on un den leun a spi, e pep keñver. Zoken er mareoù fallañ e welan tuoù mat, peogwir on re speredek evit gwelet un tu eus an traoù hepken, met re sot evit ober tra pe dra. E keit se e kendalc'h a stered hag ar planedennoù da vezañ krouet gant ma gerioù, ha e kendalc'h listri ken divent ma n'eus ger all ebet da implij d'en em gannañ etrezo, hag e kendalc'han d'en em c'houlenn ma ran an traoù evel m'eo dleet.